**Δραστηριότητα 3.2**

**10 ΠΡΑΓΜΑΤΑ ΠΟΥ ΔΕΝ ΚΑΝΩ ΣΤΙΣ ΠΡΩΤΕΣ ΒΟΗΘΕΙΕΣ!**

Τι θα κάνουμε σε αυτή τη δραστηριότητα;

Θα χωριστούμε σε 4 ομάδες και η κάθε ομάδα θα δημιουργήσει έναν οδηγό με 10 λάθος οδηγίες πρώτων βοηθειών, δηλαδή πράγματα που *ΔΕΝ* πρέπει να κάνουμε όταν προσφέρουμε βοήθεια σε ένα περιστατικό.

 Ο οδηγός σας μπορεί να είναι:

* Έντυπος (σε χαρτί)
* Ή ψηφιακός, π.χ. μέσω Canva, Infographic ή Padlet

Στο τέλος, κάθε ομάδα θα παρουσιάσει τον οδηγό της στην ολομέλεια της τάξης. Οι υπόλοιποι συμμαθητές θα μπορούν να σχολιάσουν και να αξιολογήσουν προφορικά το έργο των άλλων ομάδων.

Γιατί το κάνουμε αυτό;

* Για να αναγνωρίζουμε τα λάθη στις πρώτες βοήθειες.
* Για να μάθουμε μέσα από παραδείγματα και δημιουργικότητα.
* Για να δουλέψουμε ομαδικά, με σεβασμό και κριτική σκέψη.
* Για να επιλέξουμε τον τρόπο έκφρασης που μας ταιριάζει καλύτερα.

